FAMÍLIES PEL VALENCIÀ

Teatre. El vestit nou de l'emperador
2026-03-10 17:45 - 18:45 (Europe/Paris) | Ivam Cada Alcoi, Rigoberto Albors, 8, Alcoi, L'Alcoià, 03801
El vestit nou de l’emperador arriba a l’escenari en una proposta teatral pensada per a públic familiar, inspirada en el clàssic conte d’Andersen. A través de l’humor, la fantasia i un llenguatge proper als més menuts, l’obra convida a reflexionar sobre la sinceritat, el pensament crític i el valor de dir la veritat. Una representació plena de color, personatges entranyables i situacions divertides que captarà l’atenció de xiquets i xiquetes, alhora que transmet un missatge educatiu i actual. Una bona oportunitat per gaudir del teatre en família i compartir una història que no passa mai de moda.

Públic infantil

L’Hora del conte a la biblioteca
2026-03-13 17:30 - 18:00 | Biblioteca Pública Municipal Carme Miquel de Gata de Gorgos, Duquessa d'Almodòvar, 3, Gata de Gorgos, Marina Alta, 03740
La Biblioteca de Gata de Gorgos ofereix setmanalment L’Hora del Conte, on els menuts gaudeixen d’un conte i una activitat de dibuix. Aquesta setmana el conte serà: “La princesa NO” de Martín Badia 𝗟’𝗛𝗼𝗿𝗮 𝗱𝗲𝗹 𝗖𝗼𝗻𝘁𝗲 ️// Divendres 13 de març // a les 17:30h

Actuació Cesk Freixas. Presentació conte "Ovidi Montllor"
2026-03-13 19:00 - 20:30 | Detroit llibres, Carrer Oliver, 5, Alcoi, L'Alcoià, 03802
La llibreria Detroit d’Alcoi acull aquest divendres 13 la presentació del conte Ovidi Montllor, una obra publicada per Tigre de Paper que apropa la figura de l’artista alcoià a les noves generacions. El llibre recorre la seua vida i el seu compromís amb la cultura, la llengua i la dignitat del poble, amb un llenguatge proper i il·lustracions pensades per a públic familiar. La presentació comptarà amb una actuació especial de Cesk Freixas, que posarà veu i música a l’esperit de l’Ovidi, en un acte que combina literatura, memòria i cançó d’autor. Una cita molt especial per retrobar-nos amb un dels referents culturals més estimats del país, al seu Alcoi natal.

Contacontes amb Rut Ponsoda
2026-03-14 11:00 - 12:00 | Detroit llibres, Carrer Oliver, 5, Alcoi, L'Alcoià, 03802
La llibreria Detroit Llibres acollirà un contacontes molt especial amb Rut Ponsoda, d’El Sarnatxo Animacions. Amb la seua energia, creativitat i capacitat per connectar amb el públic menut, Rut transformarà la llibreria en un espai ple d’històries que cobren vida. Una proposta ideal per a famílies que busquen una estona de fantasia, humor i proximitat, on la màgia dels contes es combina amb la sensibilitat i el joc escènic característics de Sarnatxo Animació.

Dissabtes Divertits.- Biblioteca Tirisiti
2026-03-14 11:30 - 12:30 | Biblioteca Tirisiti, Av. País Valencià, 1, Alcoi, L'Alcoià, 03801
La Biblioteca Tirisiti d’Alcoi presenta una nova edició dels “Dissabtes Divertits”, una proposta mensual d’activitats gratuïtes per a xiquetes i xiquets de 5 a 12 anys que combina creativitat, lectura i descobriment cultural. Al febrer, les famílies podran gaudir de manualitats per Carnestoltes i d’un conte contat, mentre que al març les sessions se centraran en les dones referents i en donar la benvinguda a la primavera a la biblioteca. Totes les activitats se celebren els dissabtes a les 11:30 h i requereixen inscripció prèvia a la Biblioteca Tirisiti. Una oportunitat fantàstica perquè els més menuts visquen la cultura en valencià d’una manera lúdica i propera!

Concert Dani Miquel a Agullent
2026-03-15 11:30 - 12:30 | Auditori Municipal Josep Maria Bru, Agullent, Vall d'Albaida
L’Auditori Municipal ‘Josep Maria Bru’ acollirà el pròxim diumenge 15 de març, a les 11.30 h, amb entrada gratuïta, el concert de Dani Miquel, dolçainer, compositor i cantautor valencià amb una llarga trajectòria vinculada a la música tradicional. Professor de dolçaina al Conservatori José Iturbi de València, ha format part de grups de referència del folk valencià com Sonadors de la Guaita i Aljub, i actualment desenvolupa la seua carrera en solitari com a “Cantacançons”.
El concert forma part de la programació d’activitats que està desenvolupant el programa de formació en intel·ligència artificial Digital IA, dirigit per Valgrai. En aquest cas, el nostre municipi, adherit al programa, ha aconseguit una alta participació formativa tant en els cursos presencials com els cursos en línia, fet que ha convertit a Agullent en beneficiari d’aquest concert.

Cinema. Super Mario Bross. La pel·lícula
2026-03-15 12:00 - 13:35 | Teatre Auditori Centre Social.- Dénia, C/ Calderón, 4, Dénia, Marina Alta, 03700
Mario, un lampista de Brooklyn, viatja pel Regne dels Bolets amb la princesa Peach i el bolet antropomòrfic Toad per trobar Luigi (el germà de Mario) i per salvar el món del despietat Bowser.
Direcció: Aaron Horvath; Michael Jelenic | USA 2023 // Duració: 95 minuts
Entrada lliure fins a completar l’aforament
